Maroela Media Afrikaanse Top 20: 9 Oktober 2017Retief Burger. Foto: Facebook. In vandeesweek se Maroela Media Afrikaanse Top 20 is daar sewe snitte wat die leer klim, agt wat terugsak, twee kunstenaars wat dié week se Top 20 betree en drie wat onveranderd bly. Retief Burger het pas sy jongste enkelsnit, “Oor ŉ duisend jaar”, uitgereik. Hy betree dié week se Top 20 op no. 19. Manie Jackson maak ook sy toetrede met “Nog net een keer” op no. 20. Dié liedjie is ingesluit in sy nuwe album, Psalms van my hande. Die Voice SA-finalis Caroline Grace bly vir die tweede week in die no. 1-posisie met “Ek bid vir jou”.